**Luminor Bank AS** on Luminor Groupi pangandusettevõte Eestis, Lätis ja Leedus.

Luminor panga peakontor asub Eestis ning Lätis ja Leedus osutatakse teenust filiaalide kaudu. 2018. aasta veebruarist kuulub Luminor Bank AS kui oluline krediidiasutus Euroopa Keskpanga otsese järelevalve alla.

 Luminori panga peahoone, Liivalaia tänav 45
Luminor Bank AS moodustati 1. oktoobril 2017, kui jõudis lõpule DNB ja Nordea Balti üksuste liitumine.. Liitumisel olid panga omanikud on Nordea ja DNB. Kapitali poolest kuulus Luminorist Nordeale 56% ja DNB-le 46%.

2018. aasta alguse seisuga oli Luminoril Baltikumis 16% turuosa hoiuste turul ja 23% laenuturul ning sellega oli see suuruselt kolmas pank Baltimaades. Panga laenuportfelli maht oli 2018. aasta sügise seisuga 12 miljardit eurot ja klientide hoiuste maht on üle 8 miljardi euro. Luminor Groupi omanikuks oli valdusühing Luminor Group AB. Eesti Finantsinspektsiooni andmetel oli 2020. aasta alguse seisuga Luminor Eestis antud laenude mahult esimesel ja hoiuste mahult Swedbanki järel teisel kohal.

Blackstone Group’i erakapitali investeerimisfondid kavatsesid osta 60%Luminori omanikelt Nordea Bank AB ja DNB Bank ASA-lt. Jaanuaris 2019 sai tehing ametliku loa ka Euroopa Komisjonilt. Selle tehingu järgi on Luminori turuväärtuseks 1,7 miljardit eurot. Panga senised omanikud Nordea ja DNB säilitasid kumbki 19,95% osaluse.

13. septembril 2018 teavitas Luminor, et USA päritolu finantsasutuse Blackstone poolt juhitud fondid kavatsevad omandada enamusosaluse Luminori grupis.

2. juulil 2018 andis Euroopa Keskpank loa Luminor Bank ASi (Eesti), Luminor Bank ASi (Läti) ja Luminor Bank AB (Leedu) ühinemiseks. Ühinemine näeb ette pankade täielikku integreerimist peakontoriga Eestis ja filiaalidega Lätis ja Leedus. Piiriülene ühinemine toimus 2. jaanuaril 2019. 2019. aasta algul töötas Luminoris terve Baltikumi peale kokku ligi 3000 inimest. Ettevõte andis teada plaanist äriprotsesse lihtsustada ja 2019. aasta jooksul koondada 800 inimest..

100% Luminor Bankast kuulub Luminor Holding ASile. 2021. aasta detsembris ostis Blackstone, läbi soodsa maksupoliitikaga Jersey Kanalisaartel registreeritud ettevõtte Braavos BidCo Limited, Nordea Bank Apblt 8,4% Luminor Holdingust ning 2022. aasta septembris omandas Blackstone, läbi ettevõtte Braavos BidCo Limited, Nordea Bank Apb allesjäänud 11,6% suuruse osaluse. Selle tehingu tulemusel kuulub Blackstone’ile nüüd 80,05% Luminor Holding ASist ja DNB-le ülejäänud 19,95%.

Ajalugu
-------

### Merita Tallinna filiaal

Nordea Pank alustas Eestis tegevust 1995. aastal[*viide?*], 1997. aastal registreeriti senine Soome Merita Pankki Oy Tallinna filiaal äriregistris nime all Merita Bank Ltd Tallinna filiaal. Merita panga Tallinna filiaali direktorina tegutses Heikki Viitanen. Merita pank moodustati 1995. aastal kahe Soome suurpanga - Kansallis-Osake-Pankki (KOP) ja Suomen Yhdyspankki (SYP) ühinemise tulemusena. Merita Pangal oli Eestis üle 9000 kliendi, kellest kolmandik ettevõtted. Merita Panga turuosa Eestis oli 5–6 protsenti. Merita Pank plc Tallinna filiaal oli kontorid Tallinnas, Hobujaama tänav 4 ja Tartus, pankrotistunud ERA Panga peamajas Vallikraavi tänav 2.

 Algne Merita Pank PLC Tallinna filiaali ja Nordea Bank Finland Plc Eesti filiaali peahoone, Hobujaama tänav 4
### Nordea Bank Finland PLC Eesti filiaal

1997. aastal Merita ühines Rootsi Nordbankeniga. 1998. aastal muudeti selle nimekuju Merita Bank Plc Tallinna filiaaliks, 2000. aastal liitusid Merita ja Nordbankeniga, Taani Unibank ja Norra Christiania Bank og Kreditkasse. 2000. aasta novembris võttis kontsern kasutusele nimetuse Nordea. Nordea Bank Finland PLC oli osa Nordea Bank AB kontsernist, filiaalina. 9. jaanuarist 2002 kandis filiaal Äriregistris nime Nordea Bank Finland PLC Eesti filiaal.

Nordea Bank Finland Plc Eesti filiaali Eestis juhtisid: 2001–2003 Juhani Seilenthal, 2003–2005 Christer Rosenström 2005–2015 Vahur Kraft, 2014 Andreas Laane, 2014– Petri Nikkilä, 2017–2018 Gerd Müller

2009. aastal suutis Nordea Bank Finland PLC Eesti filiaal Suure majandussurutise Eesti majanduslanguse tingimustes säilitada kasumlikkuse ning lõpetas esimese kvartali 95,4 miljoni krooni suuruse puhaskasumiga. Nordea Eesti varade maht kasvas 2009. aasta esimeses kvartalis mulluse sama ajaga võrreldes 41% 48,2 miljardi kroonini. Laenu- ja liisinguportfelli maht oli kvartali lõpu seisuga enam kui 40,2 miljardit krooni, mis aastases võrdluses oli 8,4 miljardi krooni ehk 27% võrra enam. Nordea Bank Finland PLC Eesti filiaali laenu- ja liisinguportfell moodustas 2009. aasta märtsi lõpus 24,8 miljardit krooni ehk pea veerandi võrra enam kui aasta varem. Eraisikute poolel kasvas portfell 19% ja ulatus ligi 14 miljardi kroonini. Laenukahjumite osakaal kogu portfellist oli esimese kvartali lõpus 0,02%. 2009. aastal oli pangal Eestis 102 000 klienti.

2009. aastal valmis  Tallinna kesklinnas Liivalaia tänav 45, 14-korruseline Nordea Maja mille ehituse maksumuseks kujunes enam kui 300 miljonit krooni. Hoone all asuvad maja kolm korrust lisaks nähtavale osale, kus maja asukatel on maa all võimalus kasutada kolme korrust parklana. 1599 ruutmeetri suurusele krundile rajatud Nordea Maja ehitus kestis 780 päeva. 16 989 ruutmeetrise brutopinnaga hoone on ringikujulise põhiplaaniga, mis võimaldab 360-kraadist panoraamvaadet. Hoone on ehitatud ümber tsentraalse betoonsüdamiku, mis tähendab et kõik kommunikatsioonid ja kandev konstruktsioon on koondatud maja keskele. 

2013. aastal suurenesid Nordea Bank Finland PLC Eesti filiaali tulud 8 protsenti ja kasum kasvas 15 protsenti. Panga säästmis- ja investeerimistoodete maht kasvas aastaga 9%, klientide hoiuste maht aastaga kasvas 7%, eraisikute hoiuste maht kasvas 22% võrra, ületades 300 miljonit eurot. Nordea Eesti laenuportfell ulatus detsembri lõpus üle 3,1 miljardi euro, millest liisinguportfell moodustas 613 miljonit eurot. Laenukahjumite osakaal kogu portfellist oli nelja kvartali jooksul 0,06%. Nordea Liising (Nordea Finance Estonia) tõusis eelmisel aastal Eesti liisinguturu suurimaks finantseerijaks turuosaga 29,3 protsenti, kliendibaas kasvas 8 protsendi võrra. Krediidiportfelli kogumaht kasvas 613 miljoni euroni, kasv 9,4 protsenti, ületades kaks korda turu krediidiportfelli kasvutempot. Nordea Pensions Estonia ASi valitsetavate pensionifondide maht kasvas aastases võrdluses 38 protsenti, 90 miljoni euroni. 2013. aasta seisuga kogus Nordea pensionifondides pensionikapitali enam kui 30 000 inimest. 

2014. aastal nimetas rahvusvaheline finantsajakiri Global Finance, Nordea Eesti parimaks pangaks arenevatel Kesk- ja Ida-Euroopa turgudel. 2014. aastal sai Ergo Funds AS pensionifondide uueks fondivalitsejaks Eestis saab Nordea Pensions Estonia AS. Nordea Bank AB Nordea Pensions Estonia AS pakkus Eestis pensionifonde alates 2008. aastast ning kuulus Põhjamaade suurimasse elu- ja pensionikindlustuse gruppi Nordea Life and Pensions. 

2017. aasta esimese kvartali jooksul teenis Nordea Bank Finland PLC Eesti filiaal 11,3 miljonit eurot tegevuskasumit, kaks korda enam võrreldes 2016. aasta sama ajaga. 

2015–2017 toimus konflikt  Nordea Bank Finland Plc Eesti filiaali juhtkonna ja töötajate ametiühingu usaldusisiku vahel Eestis kollektiivtöölepingu, sõlmimisel, kui Nordea Bank AB Eesti filiaal otsustas peatada kollektiivlepingu läbirääkimised.

Danske Banki rahapesuskandaaliga seoses liikus väidetavalt Nordea kaudu aastatel 2007–2015 umbes 700 miljoni euro ulatuses küsitava päritoluga raha, millest osa saab seostada Sergei Magnitski juhtumiga. Suurem osa Nordeas pestud mustast rahast liikus Nordea Bank AB Eesti Taani ja Soome haru kaudu, vahendas Bloomberg Nordea kontserni juht Casper von Koskull ütles andmelekke kommentaariks, et nad on probleemi keerukust alahinnanud ja olnud selles suhtes naiivsed. Koskull kaitses panka ka väitega, et asjad on vahepeal tugevasti edasi arenenud ja Nordea ei ole enam selline pank, mis alles mõni aasta tagasi. Suurbritannia finantsist William Browder esitas Soome kuriteoteate ja taotles uurimise alustamise Norde panga poolt rahapesu tõkestamise hoolsusmeetmete mittetäitmise kohta, Soome ametivõimud keeldusid sellest.

### Nordea Bank AB Eesti filiaal

1. aprillist 2014 kandis Nordea Grupp oma senise äritegevuse Nordea Bank Finland PLC Eesti filiaalist üle Nordea Pank AB Eesti filiaali ja 2014. aastal alustas tegevust Eestis ka Nordea Bank AB Eesti filiaal, 2016. aastast alustas filiaal tugiteenuste pakkumist Skandinaavia Nordea Bank AB kontserni ettevõtetele, 2019. aastal oli Nordea Bank AB Eesti filiaalis 400 töötajat, 2022. aasta I kvartalis ca 900 ja 2022 aasta III kvartalis kuulus Nordea Bank Abp Eesti filiaali meeskonda 944 töötajat. Nordeal on Tallinnas, Ülemiste Citys ööpäevaringne kõnekeskus, back office ja Eestis asub finantskuritegevuse ennetamise üksus ja need kõik teenindavad Nordea Gruppi Skandinaavias. Nordea Bank Abp Eesti filiaali teeninduskeskus kuulub Nordea Bank Abp gruppi, mis on 30 000 töötajaga Põhja-Euroopa suurim finantsinstitutsioon. 

### Luminor Bank AS

1. oktoobril 2017 ühendati Baltikumis Nordea ja DNB pangad Eestis, Lätis ja Leedus ja krediidiasutuse AS DNB Bank uus ärinimi oli pärast Nordea Bank AB Eesti filiaaliga ühinemist Luminor Bank AS, ettevõtte endised ärinimed: AS DNB NORD LIISING (16.11.2006–22.11.2011), AS DNB LIISING (22.11.2011–31.08.2012), Aktsiaselts DNB Pank (31.08.2012–04.10.2017). Luminori juhtkonda kuulusid juhatuse esimees Erkki Raasuke, Eesti maajuht Gunnar Toomemets, toodete- ja pakkumiste juht Kristina Siimar, digikanalite juht Margus Simson, riskijuht Hannu Saksala, Leedu maajuht Andrius Nacajus, Läti maajuht Kerli Gabrilovica, finantsjuht Christian Wallentin ning IT juht Peter Lunding.

2021–2023 olid Luminor Bank AS-i internetipanga teenused häiritud, mille kohta alustas Tarbijakaitse ja Tehnilise Järelevalve Amet (TTJA) 2022. aasta oktoobris järelevalvemenetlust

Viited
------

1. ↑  "Luminor pank alustab tegevust 1. oktoobrist" ERR, 19. september 2017
2. ↑  "Luminor muudab Eesti üksuse peakontoriks, Läti ja Leedu saavad filiaaliks" ERR, 19. veebruar 2018
3. 1 2  "Blackstone kavatseb omandada enamusosaluse Luminoris, investeerib miljardi" ERR, 13. september 2018
4. ↑  "Suurima hoiuste mahuga paistab silma Swedbank, laene on enim andnud Luminor" ERR, 5. aprill 2020
5. ↑  "Miljarditehing Luminoriga" Äripäev, 13. september 2018 (Ainult tellijale)
6. ↑  "Blackstone sai loa Luminori ostuks" Äripäev, 22. jaanuar 2019
7. ↑  "Hiigeltehing: müüdud ameeriklastele" Äripäev, 13. september 2018
8. ↑  Blackstone kavatseb omandada enamusosaluse Luminoris, Finantsinspektsioon.ee (vaadatud 26.09.2018)
9. ↑  "Luminor koondab Eestis 130 inimest" ERR, 4. veebruar 2019
10. ↑  BRAAVOS BIDCO LIMITED. Company Number: EXTUID\_370763, Native Company Number: JE127091 JE, opencorporates.com
11. ↑  Merita pank sai Tallinna filiaalist mullu kahjumit, www.postimees.ee, 13. veebruar 1997
12. ↑  Merita alustab laienemist, arileht.delfi.ee, 12.06.2000
13. ↑  *Eesti entsüklopeedia.* 12. köide: *Eesti A–Ü.* Tallinn: Eesti Entsüklopeediakirjastus, 2003, lk 370.
14. ↑  Laenuralli algataja lasti lahti päevapealt, arileht.delfi.ee, 12.12.2003
15. ↑  Juhani Seilenthal lahkub Nordea Panga juhi kohalt, www.postimees.ee, 11. detsember 2003
16. ↑  Kraft Nordea etteotsa, www.err.ee, 30.08.2005
17. ↑  Kraft lahkub Nordea juhi kohalt, www.aripaev.ee, 16. detsember 2013
18. ↑  Pool aastat Nordea Eesti panka juhtinud Laane lahkub ametist, majandus.postimees.ee, 21. august 2014
19. ↑  Esmaspäevast alustas Nordeconi juhina tööd Gerd Müller, majandus.postimees.ee, 8. jaanuar 2018
20. ↑  Nordea Eesti haru teenis I kvartalis 95 miljonit kasumit, www.err.ee, 29.04.2009
21. ↑  Nordecon andis üle 14korruselise Nordea Maja, www.ehitusuudised.ee, 8. oktoober 2009
22. ↑  Nordea Eesti: eelmine aasta oli edukas. Tänavu majandus elavnemas, Äripäev, nr. 20, 30 jaanuar 2014
23. ↑  Global Finance nimetas Nordea Eesti parimaks pangaks, 25. märts 2014
24. ↑  Nordea võtab üle Ergo Eesti pensionifondide valitsemise, 22.05.2014
25. ↑  Luminor alustab inetu sisetüliga, www.aripaev.ee, 28. september 2017
26. ↑  Pangajuht: Nordeas ei ole kriisi, www.aripaev.ee, 8. jaanuar 2017
27. ↑  Hannes Veskimäe. Vabariigi vaenlased ehk meenutusi vastupanuvõitlusest Skandinaavia kapitali kolonialismi vastu Eestis aastatel 2006-2018. Kirjastus: Anti Hegemoon OÜ, 2019, ISBN: 9789949889709
28. ↑  Nordea juht: oleme kohelnud kõiki võrdselt, www.aripaev.ee, 19. oktoober 2015
29. ↑  Uus juht ajas Nordea käärima, www.aripaev.ee, 6. oktoober 2015
30. ↑  Nordea: me ei takista töötajate ametiühingusse kuulumist, majandus.postimees.ee, 13. mai 2017
31. ↑  Nordea vilistab komisjoni otsusele, www.aripaev.ee, 3. veebruar 2016
32. ↑  Nordea vallandas töötajate esindaja, www.aripaev.ee, 19. oktoober 2015
33. ↑  Lahing Nordeas jätkub, www.aripaev.ee, 
6. jaanuar 2017
34. ↑  Nordea suhtekriis lööb laineid ka Euroopas, www.aripaev.ee, 12. oktoober 2016
35. ↑  Nordea töötajad jätkavad, www.aripaev.ee, 28. oktoober 2016
36. ↑  Nordea Eesti peatas kollektiivlepingu läbirääkimised ametiühinguga, majandus.postimees.ee, 23. november 2016
37. ↑  Nordea panga ja selle töötajate lepitus ebaõnnestus, majandus.postimees.ee, 1. veebruar 2017
38. ↑  Nordea Eesti peatas kollektiivlepingu läbirääkimised ametiühinguga, majandus.postimees.ee, 23. november 2016
39. ↑  Nordea implicated in alleged money laundering scandal, yle.fi, 17.10.2018
40. ↑  Luminori panga salajane raport: kliendid liigutasid miljardite kaupa kahtlast raha, kahel töötajal kokkumängukahtlus, epl.delfi.ee, 13.06.2022
41. ↑  Leaked Audits Show Nordic Banks DNB, Nordea Ignored Money Laundering Red Flags for Years, www.occrp.org, 13 June 2022
42. ↑  Musta raha needus tabas Nordeat, www.aripaev.ee, 4. märts 2019
43. ↑  Nordea kontserni juht: oleme olnud naiivsed, www.aripaev.ee, 4. märts 2019
44. ↑  Financier asks Finland to investigate Nordea, alleging bank laundered money, yle.fi, 22.10.2018
45. ↑  Finland won't open Nordea money laundering probe, police say, yle.fi, 11.6.2019
46. ↑  Krediidiasutuste nimetuste lühendid, www.fi.ee, (vaadatud 30.12.2022)
47. ↑  Nordea Bank Abp Eesti filiaal, Registrikood: 12608043, www.teatmik.ee
48. ↑  Nordea Eesti pakub Luminorile Eestis konkurentsi edasi , arileht.delfi.ee, 15.02.2018
49. ↑  Nordea Eesti teekond Top Tööandjana, tooelublogi.ee, 26. november 2020
50. ↑  Nordea Bank Abp Eesti filiaal loob juurde 100 ametikohta, Äripäev, nr. 30, 13 veebruar 2019
51. ↑  Nordea pank laieneb jätkuvalt ning plaanib kasvada 200 inimese võrra, eas.ee, 4. aprill 2022
52. ↑  Inimestest hooliv organisatsioonikultuur Põhjamaade suurimas pangas, arileht.delfi.ee, 21.09.2022
53. ↑  Nordea Eesti 25: kõige kiiremini kasvab finantskuritegevuse ennetamise üksus, www.aripaev.ee, 21. jaanuar 2021
54. ↑  Minu karjäär. Nordea Eesti: inimeste heaolu ja arenguvõimalused on meile üliolulised, aripaeva-raadio, 26.09.2022
55. ↑  Nordea Bank Abp Eesti filiaali üle 500 töötajaga ettevõte teenindab Tallinnast Soome kliente, pakub tuge Põhjamaa kontoritele ning tegeleb ka finantskuritegude tõkestamisega. aripaeva-raadio, 04.02.2020
56. ↑  Nordea Bank Abp Eesti filiaal, www.aripaev.ee
57. ↑  ASi DNB Bank uus ärinimi on Luminor Bank AS, Finantsinspektsioon.ee (vaadatud 26.09.2018)
58. ↑  Nordea ja DNB Balti ühendpank Luminor valis juhtkonna liikmed, majandus.postimees.ee, 17. mai 2017
59. ↑  Kadri Sildmets, Tõrgete küüsis Luminori suhtes alustati menetlust, arileht.delfi.ee, 2.03.2023

Välislingid
-----------

* Filiaali koduleht